Kandideerimiskutse projektiametnike ametikohtadele ohutusüksuses

Ajutine teenistuja (artikli 2 punkt f, AD6) – eesmärgiga koostada reservnimekiri – ERA/AD/2016/003-OPE

|  |
| --- |
| TÖÖÜLESANDED |
| Töötaja hakkab tööle ohutusüksuses sektorijuhataja alluvuses. Töö delikaatsust arvesse võttes peab edukas kandidaat täitma konfidentsiaalsusnõudeid.  Põhiülesanded ja -kohustused:   * ohutusega seotud küsimuste, sealhulgas inimtegurite ja ohutuskultuuri arendamise juhtimine; juhtumitest teatamise, küpsusmudelite ja riskihindamise projektide asjakohane oskusteave; * osalemine auditi- või järelevalvemeetodite edasiarendamises; * ohutusjuhtimise süsteemide edendamise ja järelevalve abistamine; * osalemine vastavushindamise põhimõtete ja ohutusjuhtimise süsteemide järelevalve põhimõtete edasiarendamises ning nende edendamises ja jälgimises; * osalemine õnnetusjuhtumite uurimise, õnnetusjuhtumite ja intsidentide põhjuste klassifitseerimise ning muu aruandluse ühtlustamises ja järelevalves; * ohutusriskide modelleerimise raames loodud sidusrühmade võrgustike juhtimise ja korraldamise toetamine; * osalemine eri liikmesriikide raudteeohutuse taseme hindamisel; * abistamine Euroopa Komisjonile ohutusküsimusi käsitlevate tehniliste arvamuste koostamisel, sealhulgas Euroopa õigusaktide ülevõtmise ja rakendamise kontrollimine; * ohutusüksuse sidusrühmade juhtimise ning asutusesisese ja -välise teabevahetuse toetamine. |

|  |
| --- |
| *KVALIFIKATSIOON JA MUUD NÕUDED* |
| Sobiv kandidaat peab vastama avalduste esitamise tähtpäeval allpool esitatud kriteeriumidele.  **SOBIVUSKRITEERIUMID**   * Haridustase, mis vastab vähemalt 4-aastase nominaalõppeajaga lõpetatud ja diplomiga[[1]](#footnote-1) tõendatud ülikooliõpingutele, ning lõpetamise järel vähemalt 3-aastane erialane töökogemus;   **VÕI**   * haridustase, mis vastab 3-aastase nominaalõppeajaga lõpetatud ja diplomiga tõendatud ülikooliõpingutele ning lõpetamise järel vähemalt 4-aastane erialane töökogemus;   **VÕI**   * kui see on üksuse huvides õigustatud, samaväärsel tasemel erialane väljaõpe.   **Põhinõuded**  Ülikooliõpingud peavad olema inimtegurite, ergonoomika, töö-, organisatsiooni- või kutsepsühholoogia või muul sarnasel erialal;   * kandidaat peab valdama ühte Euroopa Liidu ametlikku keelt[[2]](#footnote-2) väga heal tasemel ning teist Euroopa Liidu ametlikku keelt[[3]](#footnote-3) ametikohaga kaasnevate ülesannete täitmiseks vajalikul tasemel; * kandidaat peab olema Euroopa Liidu liikmesriigi või Euroopa Majanduspiirkonna lepingu osalisriigi (Island, Liechtenstein või Norra) kodanik; * kandidaadil peavad olema kõik kodanikuõigused; * kandidaat peab olema täitnud kõik sõjaväeteenistust reguleerivate seadustega ettenähtud kohustused;[[4]](#footnote-4) * kandidaadil peavad olema ametiülesannete täitmiseks vajalikud isikuomadused;[[5]](#footnote-5) * kandidaat peab olema füüsiliselt võimeline oma ametikohustusi täitma.[[6]](#footnote-6)   Nõuetekohaseid kandideerimisavaldusi hinnatakse ja neile antakse punkte allpool esitatud kriteeriumide alusel. Kandidaadid, kes ei vasta kõigile põhinõuetele, arvatakse valikumenetlusest välja. Soovitavatele kriteeriumidele vastamine tuleb kandidaadile kasuks, kuid neile mittevastamine ei tingi valikumenetlusest väljaarvamist.  **VALIKUKRITEERIUMID**  Et valikukomisjon saaks hinnata kandidaadi pädevust ja oskusi, palutakse kandidaadil esitada oma haridustaseme ja erialase töökogemuse kohta konkreetseid näiteid, mis tõendavad, et kandidaat vastab nõutavatele ja soovitatavatele valikukriteeriumidele.   1. *Kohustuslikud kriteeriumid*  * Asjaomane töökogemus ja teadmised inimvõimete ja ohutuskultuuri valdkonnas; * suutlikkus teha tihedat koostööd tehniliste ekspertide ja raudteepersonaliga; * väga hea kirjaliku ja suulise suhtlemise oskus.  1. *Soovitavad kriteeriumid*  * kogemus kaasata ohutusjuhtimise süsteemidesse, eelkõige riskihindamisse, projekteerimise juhtimisse ja muudatuste haldamisse, protsesside seiresse ning muudesse inimvõimetega seotud protsessidesse inimtegurid; * tehniliste ja/või oskuste ja pädevuse arendamise koolitusprojektidesse, sealhulgas aruandesüsteemide väljatöötamisse ning intsidentide/õnnetusjuhtumite uurimisse inimtegurite toe pakkumise kogemus; * kogemused organisatsiooni ja ohutuskultuuri väljaarendamises kaasaaitamisel, sealhulgas ohutuskliima hindamises ja personaliga koostöö tegemises, et hõlbustada positiivse ohutuskultuuri väljaarendamist organisatsioonis; * inimtegurite, ergonoomika või psühholoogia valdkonna riikliku või rahvusvahelise erialaorganisatsiooni liikmesus (privilegeeritud või tavaliige); * teadmised ja kogemused raudtee käitamis- ja/või hooldusküsimustes; * teadmised juhtimissüsteemi protsesside sertifitseerimises ja kontrollis/järelevalves.   Olenevalt laekunud avalduste arvust võib valikukomisjon kohaldada eespool loetletud valikukriteeriumide piires rangemaid nõudeid. |

Kandideerimiskutse projektiametnike ametikohtadele ohutusüksuses

Ajutine teenistuja (artikli 2 punkt f, AD6) – eesmärgiga koostada reservnimekiri – ERA/AD/2016/003-OPE

|  |  |
| --- | --- |
| *Avaldamiskuupäev:* 12/12/2016 | *Avalduste esitamise tähtaeg:* 12/01/2017 (23.59 Kesk-Euroopa aja järgi, Valenciennes'i kohalik aeg) |
| *Lepingu liik:* ajutine teenistuja, artikli 2 punkt f  *Tegevusüksus ja palgaaste:* AD6 | *Teenistuskoht:* Valenciennes, Prantsusmaa |
| *Lepingu kestus:* 4 aastat, mida võib pikendada veel 4 aastaks. Lepingu teistkordsel pikendamisel muutub see tähtajatuks. | *Igakuine põhipalk:* 5079,70 eurot esimesel palgaastmel koefitsiendiga 13,8% (alates 01/07/2016) ning eritoetused, kui need on ette nähtud |
| *Üksus:* vt allpool | |
| *Avaldused tuleb saata e-posti aadressil:* jobs@era.europa.eu | *Reservnimekiri kehtib kuni:* 31/12/2017 (reservnimekirja kehtivust võib pikendada) |

|  |
| --- |
| *AMET* |
| Euroopa Liidu Raudteeamet (ERA) on asutatud Euroopa Parlamendi ja nõukogu 11. mai 2016. aasta määrusega (EL) nr 2016/796. Meie missioon on panna raudteesüsteem ühiskonna hüvanguks paremini toimima ning selleks osaleme ühtse ja piirideta Euroopa kõrge ohutustasemega raudteepiirkonna loomisel, töötades välja Euroopa raudteeliikluse juhtimissüsteemi (ERTMS) ohutuse ühtse käsitluse ning lihtsustades klientide juurdepääsu Euroopa raudteesektoris. Peale selle hakkab ERA 2019. aastal väljastama raudteeveo-ettevõtjatele ühtseid, kogu Euroopa Liidus kehtivaid ohutustunnistusi ja veeremiüksuste kasutuslubasid, mille alusel tohib neid kasutada mitmes riigis, ning osaleb ERTMSi taristu eelheakskiiduprotsessis. Amet asub Prantsusmaal Valenciennes’is (peakorter) ja Lille’is (konverentsikeskus) ning hetkel on ametis 160 töötajat.  Lisateave ameti kohta on meie veebilehel: [http://www.era.europa.eu](http://www.era.europa.eu/). |

|  |
| --- |
| OHUTUSÜKSUS |
| Amet on raudteeohutuse direktiivi ja Euroopa Liidu raudteeameti määrusega kehtestatud õigusraamistiku alusel loonud dünaamilise ohutusmeeskonna, kes toetab muu hulgas selliste ambitsioonikate ohutuseesmärkide saavutamist nagu tõsta Euroopa raudteesüsteem ohutuse valdkonnas kogu maailmas juhtpositsioonile. Uue raudteeohutuse direktiiviga antakse ERA-le selge ülesanne tagada ohutuse paranemine kogu Euroopas ja amet värbab selle uue ülesande täitmiseks töötajaid. Inimvõimete osalus on ohutuses esmatähtis ja amet otsib üksusesse kogemustega töötajaid, et tõhustada oma tegevust selles valdkonnas ja toetada uusi töösuundi, nagu positiivse ohutuskultuuri väljaarendamine kogu Euroopas. |

|  |
| --- |
| *KANDIDEERIMISMENETLUS* |
| Et avaldus oleks **kehtiv**, peavad kandidaadid esitama järgmised dokumendid:   * üksikasjalik elulookirjeldus (üksnes ELi CV-vorm), vt veebilehte   [http://europass.cedefop.europa.eu/et/documents/curriculum-vitae/templates-instructions;](http://europass.cedefop.europa.eu/et/documents/curriculum-vitae/templates-instructions)   * motivatsioonikiri (kuni 2 lk), milles kandidaat selgitab, miks ta on sellest ametikohast huvitatud ja millist lisaväärtust ta valituks osutudes ametile pakub; * nõuetele vastavuse tabel (vt lisa).   **Eeltoodud juhiste eiramisel kõrvaldatakse kandidaat valikumenetlusest.**  Ameti töökeel on inglise keel ja valikumenetluse lihtsustamiseks soovitatakse kandidaatidel esitada kandideerimisavaldus inglise keeles.  Kandideerimisavaldused tuleb saata e-posti aadressil [**jobs@era.europa.eu**](mailto:jobs@era.europa.eu) hiljemalt **12/01/2017** kell 23.59 Kesk-Euroopa aja järgi (Valenciennes'i kohalik aeg), **märkides e-kirja teemareale kandideerimiskutse viitenumbri.**  Faksi või tavapostiga saadetud avaldusi vastu ei võeta.  Kui menetluse mis tahes etapis selgub, et kandidaadi esitatud teave ei ole õige, kõrvaldatakse ta valikumenetlusest.  Kandidaatidel on keelatud valikukomisjoniga otseselt või kaudselt ühendust võtta või lasta kellelgi seda enda eest teha. Ametisse nimetaval asutusel on õigus kõrvaldada valikumenetlusest seda keeldu rikkunud kandidaat.  Kandidaatidest koostatakse reservnimekiri, mis kehtib kuni **31/12/2017**. Ametisse nimetav asutus võib reservnimekirja kehtivusaega pikendada. Reservnimekirja võidakse kasutada sarnase ametikoha täitmiseks.  **NB! Laekuvate avalduste arvukuse tõttu võib mahuka andmehulga töötlemine avalduste esitamise tähtaja liginedes süsteemi üle koormata. Seepärast soovitame kandidaatidel saata avaldused varakult.**  **Põhinõuded:** tõendavaid dokumente (nt kraadide/diplomite kinnitatud koopiad, töökogemust tõendavad dokumendid jne) EI OLE vaja saata kohe, vaid valikumenetluse hilisemas etapis, kui seda nõutakse. Esitatud dokumente kandidaatidele ei tagastata. |

|  |
| --- |
| *VALIKUMENETLUS* |
| Valik toimub järgmiselt.   1. Valikukomisjon kontrollib kandideerimisavalduste kehtivust ja sobivuskriteeriumidele vastavust. 2. Sobivuskriteeriumidele vastavaid kandidaate hinnatakse valikukriteeriumide põhjal. 3. Valikukomisjon hindab sobilike kandidaatide motivatsioonikirju ja CVsid ning koostab kandideerimiskutses loetletud valikukriteeriumidele enim vastavate kandidaatide nimekirja. 4. Kutse saadetakse kandidaatidele, kes said valikukriteeriumide alusel toimunud valikueelsel sõelumisel kõige rohkem punkte. 5. Valikukomisjon vestleb kandidaatidega ja testib neid. 6. Kirjalik test on ingliskeelne. 7. Vestlus toimub inglise keeles. Kui inglise keel on kandidaadi emakeel, testitakse vestluse käigus CVs teise keelena märgitud keelt. 8. Vestluse ja kirjaliku testi tulemuste põhjal esitab valikukomisjon ametisse nimetavale asutusele sobivate kandidaatide nimekirja.[[7]](#footnote-7) Kandidaadid on esitatud nimekirjas tähestikulises järjekorras koos vestlusel ja kirjalikus testis (kui seda kasutatakse) saadud punktisummaga. Vestluse ja kirjaliku testi (kui seda kasutatakse) tulemuste põhjal kvalifitseerunud kandidaatidest koostatakse reservnimekiri (vajaduse korral). Kandidaadid peaksid arvesse võtma, et reservnimekirja lisamine ei taga veel töölevõtmist. 9. Enne ajutise teenistuja töölevõtmist uurib ametisse nimetav asutus, ega kandidaadil ei ole isiklikku huvi, mis võiks kahjustada tema sõltumatust, või muud huvide konflikti. Kandidaat teavitab ametisse nimetavat asutust tegelikust või võimalikust huvide konfliktist erivormil. Vajaduse korral võtab ametisse nimetav asutus asjakohaseid meetmeid. 10. Reservnimekiri kehtib kuni 31/12/2017. Selle kehtivust võib pikendada ametisse nimetava asutuse otsusega. 11. Sobivad kandidaadid võetakse tööle ametisse nimetava asutuse otsusega. Enne töölevõtmist võidakse nõuda, et reservnimekirjas olev kandidaat vestleks peadirektoriga. |

|  |  |
| --- | --- |
| *TEENISTUSTINGIMUSTE KOKKUVÕTE* | |
| 1. Töötasu ei maksustata riiklike maksudega, kuid sellest peetakse kinni Euroopa Liidu maks. 2. Töötajal on õigus saada põhipuhkust kaks päeva kalendrikuu kohta ning lisapäevi sõltuvalt vanusest ja palgaastmest, väljaspool kodumaad töötavad töötajad saavad 2,5 päeva lisapuhkust ning vabad on ka keskmiselt 16 riigipüha aastas. 3. Üldine ja rakenduslik tehniline koolitus ning erialase enesetäiendamise võimalused. 4. ELi pensioniskeem (pärast kümneaastast teenistust). 5. ELi ühise ravikindlustusskeemi õnnetusjuhtumi- ja kutsehaiguskindlustus, töötus- ja töövõimetuskindlustus ning reisikindlustus. | **Olenevalt töötaja isiklikust olukorrast ja päritoluriigist võib tal olla õigus ka järgmistele toetustele.**   1. Kodumaalt lahkumise või välismaal elamise toetus 2. Majapidamistoetus 3. Ülalpeetava lapse toetus 4. Õppetoetus 5. Sisseseadmistoetus ja kolimiskulude hüvitamine 6. Esialgsed ajutised päevarahad 7. Muud hüved (teenistusse asumisega seotud sõidukulude hüvitamine jms).   Lisateave nende tingimuste kohta on **personalieeskirjade VII lisas** (lk 96–110)  [http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF.](http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF) |

|  |  |
| --- | --- |
| *KOHUSTUSED* | |
| **Kohustus edendada võrdseid võimalusi**  Amet tagab tööandjana võrdsed võimalused ning ootab avaldusi kõikidelt sobivus- ja valikukriteeriumidele vastavatelt kandidaatidelt, diskrimineerimata kedagi tema rahvuse, vanuse, rassi, poliitiliste, filosoofiliste või usuliste veendumuste, soo või seksuaalse sättumuse, puuete, perekonnaseisu või muude perekondlike olude põhjal. | **Avalduse läbivaatamine**  Kandidaat, kelle arvates on tema avalduse sobivuse hindamisel eksitud, võib taotleda otsuse läbivaatamist. Läbivaatamistaotluse võib esitada 20 kalendripäeva jooksul pärast avalduse tagasilükkamisest teavitava e-kirja saamist. Läbivaatamistaotlusele tuleb märkida asjaomase valikumenetluse viitenumber ning nimetada selgelt sobivuskriteerium(id), mille kaalumist taotletakse, ning taotlemise põhjused. Taotlus tuleb saata ameti e-posti aadressil jobs@era.europa.eu.  Kandidaati teavitatakse valikukomisjoni otsusest 15 kalendripäeva jooksul pärast taotluse saamist. |

|  |  |
| --- | --- |
| *KAEBEMENETLUSED* | |
| Kui kandidaadi arvates on konkreetne otsus tema huve kahjustanud, võib ta esitada Euroopa Liidu ametnike personalieeskirjade ning muude teenistujate teenistustingimuste artikli 90 lõike 2 alusel kaebuse järgmisel aadressil:  Executive Director  European Union Agency for Railways  120 Rue Marc Lefrancq  FR-59300 Valenciennes  Kaebus tuleb esitada kolme kuu jooksul pärast kandidaadi huve kahjustanud otsusest teada saamist.  Kaebuse tagasilükkamise korral võib kandidaat vastavalt Euroopa Liidu toimimise lepingu artiklile 270 ja Euroopa Liidu ametnike personalieeskirjade ning muude teenistujate teenistustingimuste artiklile 91 esitada kaebuse Euroopa Liidu Avaliku Teenistuse Kohtule:  The European Union Civil Service Tribunal  Postiaadress:  L-2925 Luxembourg  <http://curia.europa.eu/>  NB! Ametisse nimetaval asutusel ei ole õigust muuta valikukomisjoni otsuseid. Kohus on järjekindlalt rõhutanud, et kontrollib valikukomisjonide ulatuslikku otsustusõigust üksnes valikumenetluse eeskirjade rikkumise korral. | Vastavalt Euroopa Liidu toimimise lepingu artikli 228 lõikele 1 ja Euroopa Parlamendi 9. märtsi 1994. aasta otsusele ombudsmani ülesannete täitmist reguleeriva korra ja üldtingimuste kohta (EÜT L 113, 4.5.1994) on võimalik esitada kaebus ka Euroopa Ombudsmanile:  European Ombudsman  1 Avenue du Président Robert Schuman – CS 30403  FR-67001 Strasbourg Cedex  [http://www.ombudsman.europa.eu](http://www.ombudsman.europa.eu/)  NB! Kaebuse esitamine ombudsmanile ei peata personalieeskirjade artikli 90 lõikes 2 ega artiklis 91 sätestatud tähtaega kaebuse esitamiseks ega otsuse edasikaebamiseks Euroopa Liidu Avaliku Teenistuse Kohtusse Euroopa Liidu toimimise lepingu artikli 270 alusel. |

|  |  |
| --- | --- |
| *ANDMEKAITSE* | |
| Kandidaadi esitatud andmeid töödeldakse avalduse haldamiseks, et teha eelvalik kandidaadi võimalikuks töölevõtmiseks.  Kõiki isikuandmeid töödeldakse kooskõlas Euroopa Parlamendi ja nõukogu 18. detsembri 2000. aasta määrusega (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta. | Vt veebileht:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Arvestatakse ainult diplomeid, mis on antud ELi liikmesriikides või mille kohta on nende liikmesriikide ametiasutused väljastanud samaväärsuse tõendid. [↑](#footnote-ref-1)
2. Emakeel või mõni muu ELi ametlik keel, mida kandidaat valdab Euroopa keeleõppe raamdokumendis määratletud C1-tasemel; <http://europass.cedefop.europa.eu/et/resources/european-language-levels-cefr>. [↑](#footnote-ref-2)
3. Teise ELi ametliku keele oskus, mis vastab vähemalt Euroopa keeleõppe raamdokumendis määratletud B2-tasemele. [↑](#footnote-ref-3)
4. Kui see on asjakohane. [↑](#footnote-ref-4)
5. Enne ametisse nimetamist tuleb valituks osutunud kandidaadil esitada enda kohta väljavõte karistusregistrist. [↑](#footnote-ref-5)
6. Enne ametisse nimetamist peab valituks osutunud kandidaat läbima tervisekontrolli ameti määratud terviseasutuses, tõendamaks, et ta vastab Euroopa Liidu ametnike personalieeskirjade ning liidu muude teenistujate teenistustingimuste artikli 28 punkti e nõuetele. [↑](#footnote-ref-6)
7. Reservnimekirja lisatakse üksnes kandidaadid, kelle punktisumma on vähemalt 50%. [↑](#footnote-ref-7)